Pressiteade

7. mai 2025

**Supply, Security & Defence Expo 2025 saab olema Balti riikide suurim kaitsetööstusmess**

**14.-16. mail esmakordselt Tallinnas toimuv rahvusvaheline varustuskindluse, siseturvalisuse ja kaitsetööstuse mess Supply, Security & Defence Expo 2025 on suurim kaitsetööstusmess Balti riikides.**

Bekkeri sadamas toimuval rahvusvahelisel kaitsetööstusmessil osaleb oma stendiga enam kui 80 ettevõtet Eestist ja välismaalt. Koos registreeritud külastajatega on osalejaid üle tuhande.

Tallinna on tulemas Läänemeremaade varustuskindluse, siseturvalisuse ja kaitsetööstuse tippjuhid ja ettevõtted, et ühiselt arutada valdkonnaga seonduvaid väljakutseid, jagada kogemusi, vahetada kontakte ja teha koostööd Läänemeremaade kaitse- ja vastupanuvõime tugevdamisel.

Messi korraldamist toetavad Eesti Vabariigi Kaitseminister, Majandus- ja Kommunikatsiooniministeerium ning Siseministeerium, samuti Euroopa Liidu eesistujariigi Poola Vabariigi Suursaatkond Tallinnas ning Hollandi Kuninglik Suursaatkond Tallinnas. Üritust on lubanud külastada ka Poola Vabariigi välisminister Radosław Sikorski.

Oma stendiga on messil väljas enam kui 80 ettevõtet Eestist ja välismaalt, nende hulgas DefSecIntel Solutions, Rantelon, droon.ee, Tallinna Sadam, Samsung, Scania, Nortal, ATEA, DSI Solutions (Iisrael), INKAS (Kanada) ja ISOTEX (Itaalia). Lisaks on esindatud mitmed Läänemereriikide kaitsetööstuse erialaliidud, sealhulgas Poola kaitsetööstuse liit, Põhjamaade kaitsetööstusettevõtete klaster NORDSEC ja Leedu kaitsetööstuse liit.

Messi raames viiakse läbi ka esinduslik kolmepäevane rahvusvaheline konverents „Ühendades Läänemeremaid kaitse- ja vastupanuvõime kasvatamiseks“, mille eri päevade fookusteks on maa, õhk ja meri. Konverentsil astuvad muuhulgas üles Saksa kaitsetööstusettevõtte Rheinmetall juhtkonna liige, Nammo AS asepresident, Samsungi küberturbeüksuse esindaja Ühendkuningriigist jpt.

15. mai õhtul toimub Hilton Tallinn Park hotellis VIP-õhtusöök, mille erikülaliseks on kaitseminister Hanno Pevkur. VIP-üritusele on saada veel mõni vaba koht, et sundimatus ja eksklusiivses õhkkonnas suhelda valdkonna tipptegijatega nii Poolast, Balti riikidest kui ka Põhjamaadest.

Kaitsetööstusmessi raames saab spetsiaalse QR koodi abil broneerida ka erakohtumisi.

Mess toimub Bekkeri sadama kinnisel territooriumil. Sissepääs on ainult kutsetega eelregistreerimise alusel.

Kohtumiseni messil Supply, Security & Defence Expo 2025 Tallinnas Bekkeri sadamas! Eelregistreerimine on avatud veebiaadressil: https://supplysecurity.eu/

Lisainfo:

Mall Kikas

Müügi- ja partnerlussuhete juht

Tel. 5310 0200

E-post: mall.kikas@exponaut.me

www. supplysecurity.eu